b'\n_START_ARTICLE_\nRoboCop 2\n_START_SECTION_\nJuoni\n_START_PARAGRAPH_\nRoboCopin menestyksekk\xc3\xa4\xc3\xa4n k\xc3\xa4ytt\xc3\xb6\xc3\xb6noton j\xc3\xa4lkeen OCP n\xc3\xa4kee tavoitteensa kaupungin rikollisuuden v\xc3\xa4hent\xc3\xa4miseksi olevan l\xc3\xa4hemp\xc3\xa4n\xc3\xa4, mutta pian uusi huumausaine "Nuke" valtaa Detroitin kadut. Ryhm\xc3\xa4\xc3\xa4 johtaa jumalaa houraileva Cain, jonka kasvava huumetoiminta aiheuttaa liikaa vastusta RoboCopille. OCP yritt\xc3\xa4\xc3\xa4 muodostaa uuden version RoboCopista, mutta kaikki prototyypit ovat ep\xc3\xa4onnistuneita itsemurhaongelmien vuoksi. Paikalle saapu tohtori Faxx, joka ottaa haltuunsa RoboCop 2 -projektin ja k\xc3\xa4ytt\xc3\xa4\xc3\xa4 my\xc3\xb6hemmin pahasti loukkaantuneen Cainin aivoja robotin luomiseen. T\xc3\xa4m\xc3\xa4 kuitenkin osoittautuu olevan edelleen sama murhaaja.\n_START_SECTION_\nMuuta\n_START_PARAGRAPH_\nSarjakuvistaankin tunnetun Frank Millerin ensimm\xc3\xa4inen laatima k\xc3\xa4sikirjoitusversio oli tuottajien mielest\xc3\xa4 mahdoton muuttaa elokuvaksi ja siksi sit\xc3\xa4 jouduttiin karsimaan elokuvan tarpeisiin. Vuonna 2003 kuitenkin julkaistiin sarjakuvaromaani Frank Miller\'s RoboCop, joka perustui tarkasti Millerin laatimaan k\xc3\xa4sikirjoitukseen.\n_START_SECTION_\nArvioita\n_START_PARAGRAPH_\nVideo-oppaassa vuodelta 1994 Bello Romano pit\xc3\xa4\xc3\xa4 elokuvaa rahastuksen makuisena ja sarjakuvamaisuudessaan v\xc3\xa4lill\xc3\xa4 yksioikoisena toimintaelokuvana ja antaa sille kolme t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9dhyv\xc3\xa4\xe2\x80\x9d.'